title: Komisjoni direktiiv 93/21/EMÜ, 27. aprill 1993, millega kohandatakse kaheksateistkümnendat korda tehnika arenguga nõukogu direktiivi 67/548/EMÜ ohtlike ainete liigitamist, pakendamist ja märgistamist käsitlevate õigus- ja haldusnormide ühtlustamise kohta

text:
Tähtis õiguslik teade

|

31993L0021

Euroopa Liidu Teataja L 110 , 04/05/1993 Lk 0020 - 0021 Soomekeelne eriväljaanne: Peatükk 13 Köide 24 Lk 0037  Rootsikeelne eriväljaanne: Peatükk 13 Köide 24 Lk 0037

		Komisjoni direktiiv 93/21/EMÜ,27. aprill 1993,millega kohandatakse kaheksateistkümnendat korda tehnika arenguga nõukogu direktiivi 67/548/EMÜ ohtlike ainete liigitamist, pakendamist ja märgistamist käsitlevate õigus- ja haldusnormide ühtlustamise kohtaEUROOPA ÜHENDUSTE KOMISJON,võttes arvesse Euroopa Majandusühenduse asutamislepingut,võttes arvesse nõukogu 27. juuni 1967. aasta direktiivi 67/548/EMÜ ohtlike ainete liigitamist, pakendamist ja märgistamist käsitlevate õigus- ja haldusnormide ühtlustamise kohta, [1] viimati muudetud komisjoni direktiiviga 92/69/EMÜ, [2] eriti selle artikleid 28 ja 29,ning arvestades, et:nõukogu direktiiviga 92/32/EMÜ [3] muudetakse direktiivi 67/548/EMÜ ohtlike ainete liigitamise ja märgistamisega seotud sätete suhtes;direktiivi 67/548/EMÜ II lisa sisaldab ohutunnuseid ja -märke; omaduse "keskkonnaohtlik" kohta on vaja kehtestada uus sümbol;direktiivi 67/548/EMÜ III lisa sisaldab ohtlikele ainetele omistatud konkreetsete ohtude laadile osutavate lausete loetelu; reproduktiivset funktsiooni kahjustavate ainete kohta on vaja kehtestada uued terviseohule osutavad laused; samuti on vaja kehtestada keskkonnaohtlikkusele osutavad uued riski ühendlaused;direktiivi 67/548/EMÜ IV lisa sisaldab ohtlikke aineid käsitlevale ohutusteabele osutavate lausete loetelu; teatavaid keskkonnaohtlikkusega seotud ohutuslauseid on vaja muuta; seoses ohtlike ainete ja valmististe kasutamisega on vaja kehtestada teatavad ühendlaused;direktiivi 67/548/EMÜ VI lisa sisaldab ohtlike ainete ja valmististe liigitamise ja märgistamise juhendit; juhendit on vaja muuta, et lisada direktiivist 92/32/EMÜ tulenenud muudatused;käesoleva direktiivi sätted on kooskõlas ohtlike ainete ja valmististe tehniliste kaubandustõkete kõrvaldamist käsitlevaid direktiive tehnika arenguga kohandava komitee arvamusega,ON VASTU VÕTNUD KÄESOLEVA DIREKTIIVI:Artikkel 1Direktiivi 67/548/EMÜ muudetakse järgmiselt:1. II lisa asendatakse käesoleva direktiivi I lisaga;2. III lisa asendatakse käesoleva direktiivi II lisaga;3. IV lisa asendatakse käesoleva direktiivi III lisaga;4. V lisas asendatakse meetod B.2: Äge toksilisus (sissehingamisel), punkt 1.6.2.4 (piirsisalduskatse) järgmisega:"1.6.2.4. PiirsisalduskatseKui viie isase ja viie emase katselooma kokkupuude gaasiga, mille kontsentratsioon on 20 mg/l, või aerosooliga, mille kontsentratsioon on 5 mg/l, või tahkete osakestega nelja tunni vältel (või kui see ei ole uuritava aine füüsikalis-keemiliste omaduste, sealhulgas plahvatusohtlikkuse, tõttu võimalik maksimaalse saavutatava kontsentratsiooniga) ei põhjusta ühtegi ühendiga seostatavat surmajuhtu 14 päeva jooksul, võidakse edasist katsetamist pidada tarbetuks.";5. VI lisa I ja II osa asendatakse käesoleva direktiivi IV lisaga.Artikkel 21. Liikmesriigid jõustavad 1. juuliks 1994 käesoleva direktiivi järgimiseks vajalikud õigus- ja haldusnormid, välja arvatud need, mida kohaldatakse butaani, propaani või veeldatud naftagaasi sisaldavatele teisaldatavatele gaasiballoonidele. Liikmesriigid teatavad sellest viivitamata komisjonile.2. Liikmesriigid jõustavad käesoleva direktiivi 8.1 peatüki IV lisa järgimiseks vajalikud õigus- ja haldusnormid 31. oktoobriks 1997, kuivõrd seda kohaldatakse butaani, propaani või veeldatud naftagaasi sisaldavatele teisaldatavatele gaasiballoonidele. Liikmesriigid teatavad sellest viivitamata komisjonile.3. Kui liikmesriigid võtavad vastu lõigetes 1 ja 2 nimetatud normid, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise korra võtavad vastu liikmesriigid.Artikkel 3Käesolev direktiiv on adresseeritud liikmesriikidele.Brüssel, 27. aprill 1993Komisjoni nimelkomisjoni liigeYannis Paleokrassas[1] EÜT 196, 16.8.1967, lk 1.[2] EÜT L 383, 29.12.1992, lk 113.[3] EÜT L 154, 5.6.1992, lk 1.--------------------------------------------------I LISAVt komisjoni direktiiv 2001/59/EÜ, EÜT L 225, 21.8.2001, lk 1.--------------------------------------------------II LISAVt komisjoni direktiiv 2001/59/EÜ, EÜT L 225, 21.8.2001, lk 1.--------------------------------------------------III LISAVt komisjoni direktiiv 2001/59/EÜ, EÜT L 225, 21.8.2001, lk 1.--------------------------------------------------IV LISAVt komisjoni direktiiv 2001/59/EÜ, EÜT L 225, 21.8.2001, lk 1.--------------------------------------------------


title: Komisjoni direktiiv 2008/123/EÜ, 18. detsember 2008 , millega muudetakse kosmeetikatooteid käsitlevat nõukogu direktiivi 76/768/EMÜ selle II ja VII lisa kohandamiseks tehnika arenguga (EMPs kohaldatav tekst)

text:
               19.12.2008

               ET

               Euroopa Liidu Teataja

               L 340/71

      KOMISJONI DIREKTIIV 2008/123/EÜ,
   18. detsember 2008,
   millega muudetakse kosmeetikatooteid käsitlevat nõukogu direktiivi 76/768/EMÜ selle II ja VII lisa kohandamiseks tehnika arenguga
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 27. juuli 1976. aasta direktiivi 76/768/EMÜ liikmesriikides kosmeetikatoodete kohta vastuvõetud õigusaktide ühtlustamise kohta, (1) eriti selle artikli 8 lõiget 2,
   olles konsulteerinud tarbekaupade teaduskomiteega,
   ning arvestades järgmist:

               (1)

               Tarbekaupade teaduskomitee sedastas oma 20. juuni 2006. aasta arvamuses, et „kuigi 4-aminobensoehappe kasutamine on praegu lubatud ja seda kasutatakse päikesekaitsevahendina, ilmnes toimiku hindamise käigus, et suur osa teabest ei vastanud praegustele normidele ja juhistele”. Et teostada 4-aminobensoehappe kohta nõuetekohane riskihindamine, nõudis tarbekaupade teaduskomitee, et kosmeetikatööstus esitaks enne 1. juulit 2007 uue toimiku täiendava ohutusteabega, mis vastaks tänapäevastele normidele ja tarbekaupade teaduskomitee juhistele.

               (2)

               Kosmeetikatööstus ei esitanud täiendavat ohutusteavet, mida tarbekaupade teaduskomitee oma 20. juuni 2006. aasta arvamuses nõudis.

               (3)

               Ilma nõuetekohase riskihindamiseta ei saa 4-aminobensoehappe kasutamist kosmeetikatoodetes UV-filtrina pidada ohutuks ning seetõttu tuleks see aine direktiivi 76/768/EMÜ VII lisast välja jätta ja kanda II lisasse.

               (4)

               Nime Diethylamino Hydroxybenzoyl Hexyl Benzoate (INCI) kandva aine kohta võttis tarbekaupade teaduskomitee 15. aprilli 2008. aasta arvamuses seisukoha, et selle aine kasutamine 10 % maksimumkontsentratsiooni piires kosmeetikatoodetes, sh päikesekaitsetoodetes, ei ohusta tarbijat. Et laiendada selle aine lubatud kasutusala, tuleks muuta direktiivi 76/768/EMÜ VII lisa kande nr 28 veergu c.

               (5)

               Käesoleva direktiiviga ette nähtud meetmed on kooskõlas alalise kosmeetikatoodete komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 76/768/EMÜ II ja VII lisa muudetakse vastavalt käesoleva direktiivi lisale.
   Artikkel 2
   1.   Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt 8. juuliks 2009. Nad edastavad kõnealuste normide teksti viivitamata komisjonile.
   Käesoleva direktiivi lisa punkti 3 sätteid kohaldavad nad alates 8. juulist 2009.
   Käesoleva direktiivi lisa punktide 1 ja 2 sätteid kohaldavad nad alates 8. oktoobrist 2009.
   Kui liikmesriigid need normid vastu võtavad, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas vastu võetud põhiliste õigusnormide teksti.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.

      Brüssel, 18. detsember 2008

            Komisjoni nimel

            asepresident

         Günter VERHEUGEN

      (1)  EÜT L 262, 27.9.1976, lk 169.

      LISA
      Direktiivi 76/768/EMÜ muudetakse järgmiselt.

                  1.

                  II lisas asendatakse kande 167 tekst „4-aminobensoehappe vaba aminorühmaga estrid, välja arvatud VII lisa 2. osas nimetatud estrid” tekstiga „4-aminobensoehape ja selle vaba aminorühmaga estrid”.

                  2.

                  VII lisas jäetakse kanne 1 välja.

                  3.

                  VII lisa kandes 28 jäetakse veerust c välja sõnad „päikesekaitsetoodetes”.